melléklet a 18/2026. (III.26.) határozathoz

MEGÁLLAPODÁS
óvodai-nevelési feladat ellátásának és bölcsődei ellátás feladat átadására a Zengő Óvoda Egységes Óvoda-Bölcsőde – új elnevezése: Meseház Óvoda-Bölcsőde - működtetésére
a 2026. május 1. napi hatályú II. módosítással – kiegészítéssel – egységes szerkezetben, melyet a dőlt betűs szedés jelöl 

mely létrejött egyrészről a Móri Többcélú Kistérségi Társulás - székhely: 8060 Mór, Szent István tér 6. sz., törzskönyvi azonosító szám: 592127, adószám: 15592121-2-07, KSH statisztikai számjel: 15592121-8411-327-07, képviseli: Fenyves Péter Társulási Tanács elnöke - a továbbiakban: Társulás-, 

másrészről Magyaralmás Község Önkormányzata - székhely: 8071 Magyaralmás, Fő utca 31., törzskönyvi azonosító szám: 727266, adószám: 15727268-2-07, KSH statisztikai számjel: 15727268-8411-321-07, képviseli: Pap Tibor polgármester - a továbbiakban: Önkormányzat - között az alulírott napon és helyen a következő feltételekkel: 

1.	Magyaralmás Község Önkormányzata az óvodai-ellátás feladatot 2015. augusztus 31-napjáig Sárkeresztes- Moha- Pátka- Magyaralmás Óvodai Intézményi Társulás keretében a Sárkeresztesi Ficánkoló Óvoda Közös fenntartása után látta el. Ezen Társulás a tagi önkormányzatok Képviselőtestületei közös megegyezéssel megszüntették, mely időponttal a Sárkeresztesi Ficánkoló Óvoda Magyaralmási Tagóvodája feletti rendelkezési jog Magyaralmás Község Önkormányzatát illette meg. 
2.	Magyaralmás Község Önkormányzata a Móri Többcélú Kistérségi Társulás tagi Önkormányzata. A Képviselőtestület a 84/2015. (V.27.) szám határozatban foglalt döntésével 2015. augusztus 31.‑i a Társulási Megállapodás X/19.1. pontja alapján csatlakozott az óvodai-ellátás feladat a Zengő Óvoda Egységes Óvoda-Bölcsőde – továbbiakban: Intézmény – közös fenntartásához, mely csatlakozás alapján a Társulás és az Önkormányzat Megállapodás szerződésben rögzítik az Intézmény fenntartásával kapcsolatos megállapodásaikat.
2.1.	Magyaralmás Község Önkormányzata Képviselőtestülete a Magyarország helyi önkormányzatairól szóló 2011. évi CLXXXIX. tv. – Mötv. – 13. § (1) bekezdés 6. pontjában meghatározott óvodai ellátás közfeladata feladatellátását 2015. augusztus 31.-i kezdő hatállyal határozatlan időtartamra a Móri Többcélú Kistérségi Társulás Társulási Megállapodása X/19.1. pontja alapján a Móri Többcélú Kistérségi Társulás részére átadta, a Társulás az óvodai ellátás feladatellátást átvette.
2.2.	Magyaralmás Község Önkormányzata Képviselőtestülete az Mötv. 13. § (1) bekezdés 8. pontja szerinti gyermekjóléti szolgáltatások és ellátások köréből a gyermekek védelméről és a gyámügyi igazgatásról szóló 1997. évi XXXI. törvény – Gyvt. – 42. §, 42/A. § és 43. §-a szerinti bölcsődei ellátás feladatot - a 94/A. §-ban foglaltakra figyelemmel - 2022. szeptember 1.-jei kezdő hatállyal határozatlan időtartamra a Móri Többcélú Kistérségi Társulás Társulási Megállapodása X/5.4. pontja alapján a Móri Többcélú Kistérségi Társulás részére átadja, a Társulás a bölcsődei ellátás feladatellátást átveszi.
3.	A Sárkeresztesi Ficánkoló Óvodától annak Magyaralmási Tagóvodája 2015. augusztus 31.-i hatállyal az Áht. 11. § (3b) bekezdése a) pontja alapján beolvadásos kiválással kivált, általános jogutódja a Móri Többcélú Kistérségi Társulás – székhelye: 8060. Mór, Szent István tér 6. sz. – által fenntartott Zengő Óvoda Egységes Óvoda-Bölcsőde, melynek Tagintézményeként működött tovább. 
3.1.	Magyaralmás Község Önkormányzata Képviselőtestülete 47/2015. (IV.29.) számú határozattal döntött arról, hogy a Tagóvoda elnevezéseként: Aranyalma Tagóvoda elnevezés megállapítását kérte a Társulási Tanácstól.
· Sárkeresztes Község Önkormányzata Képviselőtestülete, mint a Ficánkoló Óvoda 2015. augusztus 31-napjától irányító szerve a Ficánkoló Óvoda Alapító Okiratát 
· a Társulási Tanács a Zengő Óvoda Egységes Óvoda-Bölcsőde Alapító Okiratának módosítását 2015. augusztus 31.-i hatállyal ezen tartalommal adták ki.

3.2.	A Zengő Óvoda Egységes Óvoda-Bölcsőde új elnevezése: Meseház Óvoda-Bölcsőde, melynek Aranyalma Tagóvodája elnevezése 2022. szeptember 1.-jei hatállyal Meseház Óvoda-Bölcsőde Aranyalma Tagóvoda-Bölcsődéje. A Társulási Tanács a Meseház Óvoda-Bölcsőde Alapító Okiratának módosítását ezen tartalommal adja ki.
4.	A Sárkeresztesi Ficánkoló Óvoda Magyaralmási Tagóvodája létszáma 3 fő óvodapedagógus és 2 fő dajka munkakörű közalkalmazott volt, akiknek a „közalkalmazottak jogáról” szóló 1992. évi XXXIII. törvény 24. § (3) bekezdésére figyelemmel a „Munka törvénykönyvéről” szóló 2012. évi I. törvény 36. § (1) bekezdése alapján történő munkáltatói jogutódlással történő továbbfoglalkoztatás a Zengő Óvoda Egységes Óvoda-Bölcsőde Intézményben történt, munkavégzésnek helye változatlanul a Magyaralmás telephelyű Aranyalma Tagóvoda. 
4.1.	Az Mt. 37. § és 38. §-ban foglalt eljárást a Sárkeresztesi Ficánkoló Óvoda vezetője, mint átadó munkáltató, s a Zengő Óvoda Egységes Óvoda-Bölcsőde vezetője bonyolítja le oly módon, hogy 2015. június 15-napjáig együttes eljárás keretében írásban tájékoztatják az érintett közalkalmazottakat a munkáltatói jogutódlás időpontjáról, annak okáról, a közalkalmazottakat érintő jogi, gazdasági és szociális következményekről, valamint az egyes közalkalmazottakat érintő tervezett intézkedésekről.
4.2.	Az Mt. 39. §-ban foglaltak szerint az átadó és az átvevő munkáltató, azaz a Sárkeresztesi Ficánkoló Óvoda és a Zengő Óvoda Egységes Óvoda-Bölcsőde egyetemlegesen felelnek a munkáltatói jogutódlást megelőzően esedékessé vált közalkalmazotti követelésért, ha a közalkalmazott az igényét a munkáltatói jogutódlást követő egy éven belül érvényesíti.
4.3.	Az Aranyalma Tagóvoda vezetője vezetői megbízásáról a székhelyintézmény vezetője jogosult dönteni.
4.4.	A Meseház Óvoda-Bölcsőde Aranyalma Tagóvoda Bölcsődéje közalkalmazottai munkáltatói jog gyakorlására a Meseház Óvoda-Bölcsőde vezetője jogosult, aki intézkedik a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet – a továbbiakban: NM rendelet – 1. számú mellékletében meghatározott létszámú és munkakörű bölcsődei feladatot teljesítő közalkalmazottak alkalmazásáról.  
5.	Magyaralmás Község Önkormányzata, mint kizárólagos tulajdoni jogkört gyakorló: 

5.1.	a Zengő Óvoda Egységes Óvoda- Bölcsőde Magyaralmási Tagóvodája működtetésére szolgáló magyaralmási 266 hrsz-ú, ténylegesen 8071 Magyaralmás, Iskola u. 5. sz. alatt fekvő ingatlan,- továbbiakban: Ingatlan - s a benne lévő valamennyi felszerelés, berendezés, ingóság – térítésmentes használatát a Társulás, s ezáltal az általa fenntartott intézmény és Tagintézménye részére biztosítja. 

5.2. 	Magyaralmás Község Önkormányzata kijelenti, hogy a Tagintézmény a kötelező minimális eszközökkel és felszerelésekkel rendelkezik. 

5.3.	Felek megállapodnak abban, hogy az 5.1. pontban nevesített eszközök, felszerelések pótlásáról, a mindenkori jogszabályi rendelkezések által megállapított további eszközök, felszerelések beszerzéséről, a tulajdonosi jogkört gyakorló Magyaralmás Község Önkormányzata gondoskodik, ily módon az általa beszerzett ingóságok tekintetében nem keletkezik Társulási közös tulajdon. 

5.4.	Az 5.1. pont szerinti vagyonkörről 2015. augusztus 31-napjával tételes leltárt kell készíteni, mely jelen megállapodás elválaszthatatlan 1. számú melléklete. 

5.4.1.	A leltárban szereplő vagyontárgyak Magyaralmás Község Önkormányzata tulajdonában maradnak, kizárólag térítésmentes használati jog illeti meg az 5.1. pont szerint a Társulást. 

5.4.2.	Jelen Megállapodás felmondása, avagy a Társulásból Magyaralmás Község Önkormányzata kiválása, avagy kizárása esetén a mellékletben szereplő vagyontárgyak használati joga – az 5.7. pontban nevesített kivételekkel – ismételten a jogot biztosító Önkormányzatot illeti meg. 

5.5.	A Társulás működése során a költségvetése terhére – az Intézmény finanszírozására rendelkezésre álló előirányzatokból – vásárolt, vagy egyéb jogcímen szerzett vagyon (ingatlan, tárgyi eszköz, egyéb ingóság) a Társulás tulajdonába kerül.

5.5.1.	A Társulás általi közös óvodai-nevelés feladatellátás megszűnése esetén ezen vagyontárgyak megosztása a Társulás által fenntartott Intézmény működési területéhez tartozó Önkormányzatok általi vásárláskor viselt költségek arányában történik, amennyiben a Társulás által benyújtott pályázat útján a működési területhez tartozó Önkormányzatok biztosították a „saját” erőt.  

	Ez esetben azon Önkormányzat váltja meg, - a megszűnés időpontjában fennálló forgalmi értéken – a többi Önkormányzatot megillető tulajdoni hányadot, melynek a tulajdonában lévő ingatlan berendezését, felszerelését szolgálja az adott vagyontárgy. 

5.5.2.	A teljes egészében Társulás költségvetése terhére vásárolt, továbbá a más szervtől kapott, ingyenesen átvett és a megszűnéskor meglévő vagyon (ingatlan, tárgyi eszköz, stb.) megosztása a közös feladatellátásban részt vevő Önkormányzatok között lakosságszám arányosan történik oly módon, hogy a vagyontárgy azon Önkormányzat tulajdonában marad, melynek tulajdonában lévő épület felszerelését képezte a vagyontárgy, az érintett Önkormányzat pedig a többi önkormányzatot illető tulajdoni hányadokat a megszűnés időpontjában fennálló forgalmi értéken pénzben megváltja.

5.6.	Jelen Megállapodás bármelyik fél részéről történő felmondása, a Társulás tagja kiválása, illetőleg a tag kizárása esetén az 5.5. pontban foglaltak szerint kell eljárni azzal, hogy jelen Megállapodást felmondó, kiváló, illetőleg kizárt tag a Társulás által szerzett vagyon , avagy a tag által a Társulásba bevitt vagyon kiadására csak abban az esetben tarthat igényt, ha az nem veszélyezteti a Társulás óvoda-nevelés feladatainak ellátását. Ezen esetben a Társulás és a volt tagja közötti szerződés alapján a volt tagot használati díj illeti meg. 

5.7.	Az 5.1. pontban meghatározott magyaralmási 266 hrsz-ú ingatlanon külön épületben nyer elhelyezést a bölcsőde, az óvoda és a bölcsőde udvara egymástól természetben elválasztott, a bölcsődei játszókert elkülönített részen került kialakításra. A bölcsődei feladat teljesítéséhez Magyaralmás Község Önkormányzata az NM rendelet 11. mellékletében biztosított bölcsődei ellátás kötelező eszközeit és felszereléseit biztosítja, a helyiségek, a játszókert és a terasz bútorzatai, egyéb berendezési tárgyai a mellékletben foglaltaknak teljes körűen megfelelnek, s az Önkormányzat vállalja, hogy annak mindenkori jogszabályi rendelkezések szerinti megfeleléséről gondoskodik. 

5.7.1.	A bölcsődei feladat ellátásához rendelkezésre bocsátott vagyonkörről tételes leltárt kell készíteni, mely a Megállapodás 2. számú elválaszthatatlan mellékleteként annak elkészültét követően csatolásra kerül, mely vagyonkörre az 5.4.1. és 5.4.2. pontban foglaltak alkalmazandók.

5.7.2.	Az 5.5. és 5.6. pontban foglalt megállapodások a bölcsődei feladatellátáshoz biztosított vagyon tekintetében is azonosan alkalmazandók.

6.		Felek megállapodnak abban, hogy Ficánkoló Óvoda Magyaralmási Tagóvodája óvodásai jogviszonyával kapcsolatos iratokat a Zengő Óvoda Egységes Óvoda-Bölcsőde veszi át, mely az iratok kezeléséről, s azok őrzéséről gondoskodik. 

A bölcsődei ellátással kapcsolatos iratok kezeléséről, s őrzéséről a Meseház Óvoda-Bölcsőde gondoskodik.

7. 		Az Intézmény szakmai működtetését a Társulás látja el:
 
7.1. 	A szakmai működtetés feladatkörébe tartozik az alábbi feladatok ellátása és azok költségeinek viselése: 

7.1.1.	gyógyszeres láda felszerelése, 

7.1.2.	irodaszer, nyomtatványok körében: a szakmai feladatokhoz szükséges nyomtatványok, fénymásoló papír, tollak, ceruzák, nyomtatókhoz festék stb. biztosítása, 
7.1.3.	szakmai folyóiratok, szakkönyvek a könyvtárba, szakmai CD biztosítása,
 7.1.4.	foglalkozásokra vásárolt szakmai anyagok, eszközök (pedagógiai program, bölcsődei szakmai program kötelező eszközjegyzék alapján) biztosítása, 
7.1.5.	kisértékű tárgyi eszközök körében: a szakmai eszközök biztosítása, 
7.1.6.	munkaruha, védőruha biztosítása a pedagógusok és a pedagógus munkát segítők, kisgyermeknevelők és bölcsődei dajkák részére, 
7.1.7.	vonalas telefon biztosítása, 
7.1.8.	az egyéb kommunikáció körében: a szakmai programok biztosítása és a rendszergazda alkalmazása, 
7.1.9.	a pedagógiai programban szereplő kirándulások szervezése, 
7.1.10.	a karbantartás körében: a szakmai eszközök karbantartása (számítógépek, nyomtatók, fénymásolók), 
7.1.11.	a szakmai szervezet tagdíjainak megfizetése, 
7.1.12. 	a pedagógusok szakmai előadásainak biztosítása, 
7.1.13. 	a szakmai munkához kapcsolódó levelek postai költségeinek viselése, 
7.1.14.	SNI gyerekekkel kapcsolatos költségek viselése, 
7.1.15.	az ellátottak juttatása körében: a gyermekeknek mesekönyv biztosítása. 

7.2. A Társulás jogosult szakmai pályázatok benyújtására az Önkormányzattal történő egyeztetést követően.

7.3.	Az Aranyalma Tagóvoda-Bölcsőde elhelyezését biztosító ingatlan – továbbiakban: Ingatlan – üzemeltetése, karbantartása, felújítása körében: 

7.3.1.	A Társulás és az Önkormányzat megállapodnak abban, hogy az Önkormányzat biztosítja 2015. augusztus 31.-napjától a közigazgatási területén magyaralmási 266 hrsz-ú 8071 Magyaralmás, Iskola u. 5. szám alatti a Tagintézmény ingatlan üzemeltetését és felújítását.

Az Ingatlan földrészletén önálló felépítményként a bölcsődei feladatok ellátására szolgáló épület üzemeltetéséről és felújításáról Magyaralmás Község Önkormányzata gondoskodik, a megjelölt helyrajzi számon lévő valamennyi felépítmény és hozzájuk tartozó elválasztott udvarrészek, játszórészek – azaz a teljes Ingatlan - üzemeltetési és felújítási kötelezettsége az Önkormányzatot terheli.

7.3.2.	Az Önkormányzat viseli a 7.3.1. pontban megjelölt időponttól kezdődően a Tagintézmény elhelyezését biztosító Ingatlan közüzemi díjait, a felújítás beruházás, karbantartás, épületbiztosítás költségét azzal, hogy 2026. január 1. napjától az „091110 Óvodai nevelés, ellátás szakmai feladatai”, a „091120 Sajátos nevelési igényű gyermekek óvodai nevelésének, ellátásának szakmai feladatai” a „091130 Nemzetiségi óvodai nevelés, ellátás szakmai feladatai”, az „091140 Óvodai nevelés, ellátás működtetési feladatai” és a „104031 Gyermekek bölcsődében és mini bölcsődében történő ellátása” kormányzati funkción megjelenő dologi kiadások költségeit – kivéve az épületbiztosítás költségeit - az Önkormányzat a Meseház Óvoda-Bölcsőde részére jogosult továbbszámlázni. Amennyiben e pontban megjelölt kormányzati funkciószám és/vagy elnevezés módosul, azonban az új funkciószám és/vagy név egyértelműen megfeleltethető a korábbinak, jelen megállapodás módosítása nem szükséges.

7.3.3.	

7.3.3.1.	
7.3.3.2.	
7.3.3.3.	

7.4.	Az Önkormányzat jogosult a nem szakmai körbe tartozó, a Tagintézmény elhelyezését biztosító Ingatlan fenntartásával, karbantartásával, üzemeltetésével, felújításával kapcsolatos pályázatok benyújtására. Amennyiben a pályázati kiírás nem teszi lehetővé a pályázat Önkormányzat által történő benyújtását, úgy a Társulás jogosult a pályázat benyújtására az Önkormányzattal történő egyeztetést követően.
7.5.	Az Önkormányzat tájékoztatja a Társulást arról, hogy a Sárkeresztesi Ficánkoló Óvoda Magyaralmási Tagóvodája felújításához a székhely önkormányzat, azaz Sárkeresztes Község Önkormányzata:
7.5.1.	a 2011. június 27.-napján kelt 42805 számú a Belügyminisztériummal, mint Támogatóval kötött támogatási szerződés alapján 7.204.000,Ft,
7.5.2.	a 2012. október 11.-napján kelt 104987 számú a Belügyminisztériummal, mint Támogatóval kötött támogatási szerződés alapján 25.483.000,-Ft támogatásban részesült, melyek igénybevételéhez az 1.801.000,-Ft és 6.370.750,-Ft önerőt Magyaralmás Község Önkormányzata biztosította.
Sárkeresztes Község Önkormányzata és Magyaralmás Község Önkormányzata abban állapodtak meg, hogy a támogatási szerződések 14. pontjában foglaltak alapján a Támogató felé Sárkeresztes Község Önkormányzata és Magyaralmás Község Önkormányzata közösen bejelentik, hogy a beruházással érintett tagintézmény fenntartói joga megváltozik, azonban az továbbra is társulás fenntartásába kerül.
Magyaralmás Község Önkormányzata Képviselőtestülete vállalta, hogy a támogatási szerződéseknek a 13. pontjában foglalt óvodai rendeltetésnek megfelelő a beruházás befejezésétől számított 5 éves időtartamból még fennálló időtartamra a fenntartási kötelezettséget teljesíti, továbbá a Móri Többcélú Kistérségi Társulás közreműködését igényli amennyiben a támogatási szerződésekhez kapcsolódóan az szükséges.
Az Önkormányzat és a Társulás Megállapodnak abban, hogy amennyiben a támogatási szerződésekhez kapcsolódóan a Móri Többcélú Kistérségi Társulás részéről bármilyen intézkedés szükséges, úgy a Társulási Tanács e körben a döntését meghozza.
8.	A Társulás és az Önkormányzat kölcsönösen rögzítik, hogy a Tagintézményben a 096015 gyermekétkeztetési és a 096025 munkahelyi étkeztetés feladatokat az Önkormányzat látja el, melynek körében köteles gondoskodni különösen az alábbi eszközök biztosításáról:

8.1.	irodaszer, nyomtatványok körében: a 7.1. 2. pontban foglaltak körébe nem tartozó egyéb nyomtatványok, papírok (számlatömb, étkeztetés kapcsolódó leporelló és nyomtató festék stb.),
8.2.	az egyéb kommunikáció körében: étkezés számlázó program,
8.3.	kisértékű tárgyi eszközök körében: számlázó programhoz nyomtató,
8.4.	a karbantartás körében: az étkezéssel kapcsolatos eszközök karbantartása,
8.5.	az Önkormányzat gondoskodik a 104035 bölcsődei gyermekétkeztetési feladatok ellátásáról, melyre a 8.1. – 8.4. pontban foglalt megállapodások alkalmazandók.

9.	Az Aranyalma Tagóvoda fenntartásához az állami költségvetési támogatás 2015. szeptember 1.-jei hatályú igényléséről s azzal való elszámolásról a Társulás gondoskodik. 

Az Aranyalma Tagóvoda-Bölcsőde fenntartásához a bölcsődei ellátási feladatokhoz kapcsolódó állami költségvetési támogatás igényléséről is a Társulás gondoskodik azon kezdő időponttal, amikor a bölcsődei ellátás tekintetében a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X.24.) Korm. rendeletben foglaltak szerint a szolgáltatói nyilvántartásba a bejegyzés megtörtént. 

10.	Az Önkormányzat gondoskodik köznevelési intézményi, s bölcsődei étkeztetési állami költségvetési támogatás igénybevételéről és azzal való elszámolásról.

11.	A bevételek körében:

11.1.	A Tagintézmény elhelyezését biztosító Ingatlan bérbeadásának joga és az abból származó bevételek az Önkormányzatot illeti meg.
11.2.	A köznevelési intézményi, s a bölcsődei étkezés térítési díjából és a munkahelyi étkeztetésből származó bevétel az Önkormányzatot illeti meg.

12.	Illetmények és illetményen kívüli juttatások és ehhez kapcsolódó költségek:

12.1.	Az óvodai nevelési szakmai feladatok és a bölcsődei ellátás körében az alkalmazottak (pedagógus, dajka, pedagógiai asszisztens, óvodatitkár, kisgyermeknevelő, bölcsődei dajka) illetményét és illetményen kívüli juttatását, költségtérítését, továbbá a munkavédelem, foglalkozás egészégügyi, tüdőszűrés költségeit a Társulás viseli.

12.2.	A Társulás által fenntartott Intézmény – s annak Aranyalma Tagóvoda-Bölcsődéje – éves költségvetése s zárszámadása megállapítására, az állami költségvetési támogatással nem fedezett többletköltségek viselésére, a Társulási Megállapodás X/9. pontjában és I/10.3. pontjában foglaltakat kell alkalmazni.

13.	Megállapodó felek az Intézmény és Tagintézmény mindenkori éves költségvetése, annak módosítása, s a költségvetési beszámoló megállapítása során egymással kölcsönösen együttműködve járnak el.

14.	Jelen Megállapodást az átadó Önkormányzat és az átvevő Társulás is felmondhatja, mely felmondásra évente a nevelési évben július 1. és augusztus 31.-i időtartam alatt a Társulási Megállapodás X/12.1. pontjában meghatározott időpontra szólóan lehet.

14.1.	A felmondásról meghozott határozatot a X/12.1. pontban meghatározott időtartammal korábban kell meghozni, s a Társulás tagjaival közölni.

14.2.	A Társulás általi felmondásra a Társulási Megállapodás X/12.2. pontjában foglalt esetekben kerülhet sor.

15.	Az Önkormányzat az általa átadott óvodaellátás feladatáról, továbbá bölcsődei ellátás feladatáról felmondás, kiválás, kizárás esetén saját maga köteles gondoskodni a Társulás általi feladatellátás megszűnése időpontjától.

	A jelen Megállapodás 4. pontjában nevesített közalkalmazotti álláshelyeken foglalkoztatott közalkalmazottak továbbfoglalkoztatása - közalkalmazotti jogviszonyaik rendezése s a velük a kapcsolatos költségek viselése – az ismételten feladatellátásra kötelezett Önkormányzat feladata és kötelezettsége.

16.	Jelen Megállapodásban nem szabályozott kérdésekben a Móri Többcélú Kistérségi Társulás Móron, 2005. április 20.-napján kelt és több ízben módosított Társulási Megállapodásában s a vonatkozó jogszabályi rendelkezésekben foglaltak az irányadók. 

17.	Jelen Megállapodást Magyaralmás Község Önkormányzata Képviselőtestülete 90/2015. (V.27.) számú határozatával fogadta el s hatalmazta fel a polgármestert annak aláírásával.

18.	A Megállapodást a Móri Többcélú Kistérségi Társulás Társulási Tanácsa 19/2015. (V.28.) számú határozatával fogadta el, s hatalmazta fel a Társulási Tanács elnökét annak aláírásával.

19.	A Megállapodás I. módosítását Magyaralmás Község Önkormányzata Képviselőtestülete 98/2022. (V.24.) határozatával fogadta el s foglalta a módosítással egységes szerkezetbe, felhatalmazva a polgármestert annak aláírására.

20.	A Megállapodás I. módosítását a Móri Többcélú Kistérségi Társulás Társulási Tanácsa 28/2022. (V.26.) határozatával fogadta el s foglalta a módosítással egységes szerkezetbe, felhatalmazva a Társulási Tanács elnökét annak aláírására.

19.	A Megállapodás II. módosítását Magyaralmás Község Önkormányzata Képviselő-testülete …/2026. (.…..) határozatával fogadta el s foglalta a módosítással egységes szerkezetbe, felhatalmazva a polgármestert annak aláírására.

20.	A Megállapodás II. módosítását a Móri Többcélú Kistérségi Társulás Társulási Tanácsa …/2026. (.…..) határozatával fogadta el s foglalta a módosítással egységes szerkezetbe, felhatalmazva a Társulási Tanács elnökét annak aláírására.



Jelen egységes szerkezetbe foglalt Megállapodást megállapodó felek, mint akaratukkal mindenben megegyezőt jóváhagyólag aláírták.

Mór, 2026. ……………………

